section_heading: Početci (1979. – 1983.)
paragraph_text: Grupa se na tim trima uradcima oslanjala na spoj Heggiejevih ritmičnih bas-dionica, Guthriejevih minimalističkih gitarskih melodija i glas Elizabeth Fraser. Idući studijski album Head over Heels oslanjao se na potonja dva čimbenika jer je Heggie napustio skupinu nakon turneje koja je uslijedila poslije objave Peppermint Piga (naknadno se pridružio skupini Lowlife).